શહેરના કતારગામ વિસ્તારના વસ્તાદેવડી રોડ પર નિર્માણ પામેલી કિરણ હોસ્પિટલ રૂા. 500 કરોડ કરતાં વધુ ખર્ચે બની છે. હોસ્પિટલમાં આંતરરાષ્ટ્રીય સ્ટાન્ડર્ડ જાળવવામાં આવ્યું છે. હોસ્પિટલમાં દર્દીઓ અને મુલાકાતીઓ માટે અલગ અલગ એમ કુલ 22 લિફ્ટ મૂકવામાં આવી છે. તો બે એસ્કેલેટર છે. જેથી ઓપીડીમાંથી આવતા દર્દીઓને મુશ્કેલી નડે નહિ. અત્યાધુનિક ફાયર સેફ્ટીનાં સાધનો હોસ્પિટલમાં લગાડવામાં આવ્યાં છે. આ ઉપરાંત હોસ્પિટલમાં 13માં માળે હેલિપેડ બનાવાયું છે. દર્દીઓને એર એમ્બ્યુલન્સ મારફત હોસ્પિટલમાં લઈ જઈ શકાશે. દર્દીને હેલીપેડથી લિફ્ટમાં અને ત્યાંથી સીધા ઓપરેશન થિએટર સુધી લઈ જઈ શકાશે. આ માટે હોસ્પિટલનાં 12માં માળે પણ એક ઓપરેશન થિયેટર બનાવવામાં આવ્યું છે.